**Falmer Stadium**, (známy kvôli sponzorským dôvodom ako **American Express Community Stadium**) a bežnejšie označovaný ako **Amex**, je futbalový štadión v meste Falmer, Brighton and Hove v East Sussex. S kapacitou 31 800 je druhým najväčším štadiónom v celom juhovýchodnom Anglicku a 31. najväčším štadiónom v Spojenom kráľovstve .

Je to domovský štadión klubu Brighton & Hove Albion, ktorý momentálne pôsobí v Premier League a zhotovitelia ho klubu odovzdali 31. mája 2011. Prvý súťažný zápas, ktorý sa štadióne odohral bolo 16. júla 2011 finále Sussex Senior Cupu 2011 medzi Brightonom a Eastbourne Borough. Prvý ligový zápas sa odohral proti Doncaster Rovers, ktorí zhodou náhod boli aj posledný súper, ktorý hral na bývalom štadióne Brightonu - Goldstone Ground.

Na Falmer Stadium sa Premier League hrala prvýkrát v auguste 2017, po postupe Albionu z Championshipu na konci sezóny 2016/17.

Štadión bol navrhnutý tak, aby umožňoval organizáciu aj iných športov a podujatí. Hostil niekoľko zápasov Majstrovstiev sveta v rugby 2015 a UEFA EURO Ženy 2022. Okrem futbalu je štadión určený aj pre športy ako rugby a hokej, hudobné koncerty, konferencie a výstavy.

Výstavba
--------

 Falmer vo výstavbe v júli 2010
Dňa 27. novembra 2008 Buckingham Group podpísala zmluvu o výstavbe nového štadióna  a 17. decembra začali prípravné práce na mieste. 

Výstavba sa začala 17. decembra 2008 a skončila v máji 2011. Štadión bol navrhnutý s priestorom na rozšírenie tribún.

Štadión navrhli londýnski architekti KSS.  Kapacita štadióna bola rozšírená. Nad východnou tribúnou bolo postavené ďalšie podlažie na sedenie, čím sa kapacita zvýšila na viac ako 30 000 miest. Dohoda s American Express priniesla pre spoločnosť práva na meno štadióna a bola oznámená 22. júna 2010.

UEFA EURO Ženy 2022
-------------------

Štadión bol jedným z 10 štadiónov, kde sa konali zápasy na UEFA EURO Ženy 2022. Slúžil na usporiadanie zápasov skupiny A, v ktorej hralo aj domáce Anglicko. Na štadióne sa 20. júla 2022 taktiež odohral štvrťfinálový zápas medzi Anglickom a Španielskom. 

| Dátum | Domáci | Hostia | Výsledok | Diváci |
| --- | --- | --- | --- | --- |
| 11. júla 2022 | Anglicko Anglicko | Nórsko  Nórsko | 8–0 | 28,847 |
| 15. júla 2022 | Rakúsko  Rakúsko | Nórsko Nórsko | 1–0 | 12 667 |
| 20. júla 2022 | Anglicko Anglicko | Španielsko Španielsko | 2–1 | 28 994 |

Priemerná návštevnosť
---------------------

 Brighton hrá proti Gillinghamu v Ligovom pohári v roku 2011. 

| Sezóna | Priemer sezóny | Najvyššia návštevnosť | Najnižšia návštevnosť |
| --- | --- | --- | --- |
| 2011–12 | 20 028 | 20 968 | 18,412 |
| 2012–13 | 25 705 | 30 003 | 21 740 |
| 2013–14 | *27 283* | *29 093* | *25,725* |
| 2014–15 | 25,645 | 28 890 | 23 044 |
| 2015–16 | 25,583 | 30 292 | 21,397 |
| 2016–17 | 27,972 | 30,338 | 24 116 |
| 2017–18 | 30 402 | 30,631 | 29,676 |
| 2018–19 | 30 464 | 30 654 | 13,651 |
|

Panoráma Falmer Stadium
Panoráma Falmer Stadium

Referencie
----------

1. ↑   *Hart so pleased to score Amex opener* [online]. The Argus, 2011-07-16, [cit. 2023-06-22]. Dostupné online. (po anglicky)
2. ↑   *American Express Community Stadium – Buckingham Group Contracting* [online]. [Cit. 2023-06-22]. Dostupné online. (po anglicky)[nefunkčný odkaz]
3. ↑   *Falmer Stadium (Brighton and Hove Albion)* [online]. The Matchday Man, [cit. 2023-06-22]. Dostupné online. (po anglicky)
4. ↑   *Falmer Stadium (Brighton and Hove Albion)* [online]. The Matchday Man, [cit. 2023-06-22]. Dostupné online. (po anglicky)
5. ↑   *Amex capacity to be increased* [online]. www.brightonandhovealbion.com, [cit. 2023-06-22]. Dostupné online. (po anglicky)
6. ↑   *Brighton nets £100m-plus deal with American Express* [online]. SportBusiness Sponsorship, 2019-08-09, [cit. 2023-06-22]. Dostupné online. (po anglicky)
7. ↑  UEFA.COM. *Event guide: Brighton & Hove | UEFA Women's EURO* [online]. UEFA.com, [cit. 2023-06-22]. Dostupné online. (po anglicky)

Zdroj
-----

*Tento článok je čiastočný alebo úplný preklad článku Falmer Stadium na anglickej Wikipédii.*

|  |  |
| --- | --- |
| Portal | Futbalový portál |